অার এন রবিগী ষ্টেটমেন্ট ভারত সরকারনা ওফিসিয়েল ওইনা ফোঙদোকহল্লিব্রা শেংদোক্কদবনি ঃসুনিল করাম
24th May 2018
থৌদাং পাউমীদগীইম্ফাল মে ২৪ : ভারত সরকার অমসুং এন এস সি এন (অাইএম) অনিগী মরক্তা হৌজিক চত্থরিবা শান্তিগী ৱারী অসিগা মরী লৈননা নাগা পিছ টোক্কী ইন্টরলোক্যুটর অার এন রবিনা মণিপুর কায়বা য়াবা মওংদা পীখিবা ষ্টেটমেন্ট অদু ভারত সরকারনা ওফিসিয়েল ওইনা ফোঙদোক্লিব্রা হায়বসি শেংদোক্কদবনি হায়না ঙসি লম্বোইখোংনাংখোং অপুনবা নুপী লুপনা জোইন্ট কম্মিটি ওফ অমুকো, য়ু সি এম অমসুং সি সি এস কেগা খুৎশম্নদুনা লম্বোইখোংনাংখোং মমাং কম্ম্যুনিটি হোলদা পাঙথোকখিবা ৱাকৎ মীফমগা মরী লৈননা য়ু সি এমগী প্রসিদেন্ট সুনিল করামনা ফোঙদোকখ্রে৷
মাইগ্রেন্টশিং চংলকপা থিংনবা চেক পোষ্টশিং মপাঙ্গল কনখৎহল্লগনি
24th May 2018
থৌদাং পাউমীদগীইম্ফাল মে ২৪ : অসামদা হৌজিক হৌজিক চত্থরিবা মীতোপ মীয়ানচাশিং খন্দোকপগী নেসনেল রেজিষ্ট্রার ওফ সিটিজন (এন অার সি)গী ভেরিফিকেসন প্রোসেসশিং অসি লোয়শিল্লক্লবনিনা অসামদা অাইন কায়না খুন্দা লৈতা লৈশিল্লম্বা মীওই কয়া অমা য়ুমথংনরিবা ষ্টেটশিং মরুওইনা মণিপুরনচিংবদা চংশিল্লকপা য়াই৷ মরম অদুনা ইলিগেল ইমিগ্রেন্টশিং চংশিল্লকপা থিংনবা মাও, জিরিবাম, মোরে অমসুং বেহাংদা লৈরিবা চেক পোষ্টশিং অয়ুক, নুমিদাং খায়দনা মীকুপ নাহুম শিংনা য়েংশিন্নবা চেক পোষ্টশিং অসিগী মপাঙ্গল কনখৎহল্লগনি হায়না মণিপুর সরকারগী চিফ সেক্রেটরি ডাঃ জে সুরেসবাবুনা চেরোল অমা থোকখ্রে৷
ইমপ্লোয়িশিংনা ৱাকৎ মীফম চত্থখ্রে
24th May 2018
থৌদাং পাউমীদগীইম্ফাল, মে ২৪ ঃ মণিপুর সরকারগী কম্মর্চারিশিং ৭ শুবা পে কম্মিসন চৎনহনগদবনি হায়না এমটুক অমসুং এম জি ওগী অপুনবা জে এ সিনা চংশিল্লকপা খোঙজংগী মনুং চন্না ঙসি লম্ফেলদা লৈবা ডাইরেক্টোরেট ওফ টেক্সাইল, কম্মর্স এন্দ ইন্দষ্ট্রি দিপার্টমেন্টকী ইমপ্লোয়িশিংনা নোংমগী ওইবা শিন্থা লেপ্তুনা ৱাকৎ মীফম চত্থখ্রে৷
সনাতোম্বা মেমোরিএল জর্নেলিষ্ট এৱার্দ পীগদৌরি
24th May 2018
ইম্ফাল মে ২৪ : কোনুংসনা তোম্বা হায়রগসু খঙনবা ‘‘কংলা লানপুং’’ চেফোংগী ইদিটর ওইরম্বা অার: কে: সনাতোম্বা সিংহ লৈখিদবগী নিংশিং কুমওন থৌরমগা মরী লৈননা অার:কে: সনাতোম্বা মেমোরিয়েল ত্রষ্টকী মাইকৈদগী লাক্লিবা জুন তাং ৩০ দা ষ্টেট অসিদা বেজ তৌবা অাউটষ্টেন্দিং রিপোর্টরদা অার: কে: সনাতোম্বা মেমোরিয়েল জর্নেলিষ্ট ত্রষ্ট এৱার্দ, ২০১৮ পীদুনা ইকায় খুম্নবা উৎকনি হায়রি৷
মীশিং হেনগৎলকপনা মৈগী মথৌ তাবসু লেপ্তনা হেনগৎলক্লি ঃদিপুটি সিএম
23rd May 2018
থৌদাং পাউমীদগীইম্ফাল, মে ২৩ ঃ মৈ হায়বসি মীওইবগী পুন্সিগা তৎন থানবা য়াদ্রবা অমনি৷ মীশিং য়ামখৎলকপগী মতুংইন্না মৈ শীজিন্নবগী চাং অসি লেপ্তনা হেনগৎলকপনা হায়দ্রো নত্রগা অতোপ্পা মিনরেল রিছোর্সশিংগী মথক্তা সোলর ইনর্জিগুম্বা অতোপ্পা সোর্সশিংদগী মৈ পুথোক্নবা হোৎনবসি য়াম্না মথৌ তাই হায়না উরিপোক অচোম লৈকাইদা লৈবা য়ুথ ক্লবকী বাস্কেট বোল কম কম্ম্যুনিটি হোলদা রুপতোপ সোলর পৱার প্লান্ট ইন্সটোল তৌদুনা শঙ্গাবগী থৌরমদা দিপ্যুটি চিফ মিনিষ্টর ৱাই জয়কুমারনা ফোঙদোকখ্রে৷
টেরিটোরিয়েল কাউন্সিলগী মোদেলনা ভারত লৈঙাক্কী মীওৎ মীনৈ কোকহনবা ঙম্লোই ঃএম এন অার এফ
23rd May 2018
থৌদাং পাউমীদগীইম্ফাল, মে ২৩ ঃ নাগা নীংতম্বগী ৱারোইশিন পুরক্নবা হোৎনবদা অার এন রবিনা পুথোক্লিবা টেরোরিটোরিয়েল কাউন্সিলগী মোদেল অসিনা চহী লিশাং শিৎনা ইন্দিয়ানা ওৎপী নৈবীদুনা অমসুং তুহৎ নৈহৎপীদুনা লাক্লবা নাগাশিংনা থেংনরিবা ভারত লৈঙাক্কী মীওৎ মীনৈ অদুদগী কৈদৌঙৈদ কোকহনবা ঙম্লোই হায়না অাইননা থিংখ্রবা মণিপুর নাগা রিভোলুসনরি ফ্রন্টকী এসিষ্টেন্ট সেক্রেটরি রেক্স কাসুমনা থাদোরকপা চেরোল অমনা হায়রি৷
লোকেল এন্টরপ্রেনরশিংদা পাংবা য়াবা মতেং পাংগনিঃবিশ্বজিৎ
এমসুনা স্কুলশিং প্লাষ্টিক ফ্রী ওইহন্নবা থৌরাং লৌখৎখ্রে
23rd May 2018
থৌদাং পাউমীদগীইম্ফাল মে ২৩ : মথং থাগী ৫ দা ‘‘বীত প্লাষ্টিক পোল্লুসন’’ হায়বা থিম সিগী মখাদা ‘‘ৱারর্ল্ড এনভাইরোনমেন্ট দে’’ গী থৌরম পাঙথোক্নবা এমসু ইম্ফাল ইষ্ট দিষ্ট্রীক্ট কম্মিটিনা শেম শাবা লোইশিল্লকপগা লোয়ননা থৌরম অসিগী মনুং চন্না কম্মিটি অসিনা কোনবা মফমদা লৈরিবা স্কুলশিং প্লাষ্টিক ফ্রী ওইহন্নবা থৌরাং ফাওবা লৌখৎখ্রে৷
স্কিল দিভলপমেন্টখক্তনা থবক ফংদবগী ইশু সোল্ব তৌবা ঙমগনি ঃরাধেশ্যাম
23rd May 2018
থৌদাং পাউমীদগীইম্ফাল মে ২২ : স্কিল দিভলপমেন্ট খক্তনা লমদম অসিগী নহারোলশিংনা থবক ফংদবগী প্রোব্লেম অমা মায়োক্নরিবা অসি সোল্ব তৌবা ঙমগনি হায়না এডুকেসন মিনিষ্টর টিঐচ রাধেশ্যামনা ঙসি ক্লাসিক গ্রান্দেদা পাঙথোকখিবা যুগেশ্বর সেন্টর ফোর রিজনেল এক্সিলেন্সকী ৫ শুবা ফাউন্দেসনদা চিফ গেষ্টকী ৱারোল পীরদুনা এডুকেসন মিনিষ্টর রাধেশ্যামনা ফোঙদোকখ্রে৷
নেসনেল স্পোর্টস য়ুনিভর্সিটি অতোপ্পা মফমদা হোংবগী ৱাফম লৈতে ঃরাধাকুমার
23rd May 2018
থৌদাং পাউমীদগীইম্ফাল, মে ২২ ঃ নেসনেল স্পোর্টস য়ুনিভর্সিটি অসি লৈবাক অসিগী অতোপ্পা মফমদা হোংবগী ৱাফম লৈতে৷ য়ুনিভর্সিটি অসি অকক্নবা এক্ট অমগী মখাদা লিংখৎপনি হায়না য়ুনিভর্সিটি অসিগী রেজিষ্ট্রার এন রাধাকুমারনা ঙসি খুমন লম্পাক্তা লৈবা মণিপুর ওলেম্পিক ভবনগী চেম্বরদা পাঙথোকখিবা পাউগী মীফম অমদা ফোঙদোকখ্রে৷
Todays Headlines
Read More Headlines...
mni_Beng eng_Latn mni_Beng mni_Beng eng_Latn mni_Beng mni_Beng eng_Latn mni_Beng mni_Beng eng_Latn mni_Beng mni_Beng eng_Latn mni_Beng mni_Beng eng_Latn mni_Beng mni_Beng mni_Beng eng_Latn mni_Beng mni_Beng eng_Latn mni_Beng mni_Beng eng_Latn mni_Beng eng_Latn eng_Latn